ET Euroopa Liidu Teataja C 313/23

Esimese Astme Kohtu 22. oktoobri 2008. aasta otsus — TV 2/Danmark versus komisjon

(Liidetud kohtuasjad T-309/04, T-317/04, T-329/04 ja T-336/04) (1)

(Riigiabi - Taani ametiasutuste poolt avalik-õigusliku ringhäälinguettevõtja TV 2 osutatava avaliku teenuse rahastamiseks võetud meetmed - Meetmed, mis on kvalifitseeritud riigiabina, mis on osaliselt ühisturuga kokkusobiv ja osaliselt kokkusobimatu - Tühistamishagi - Vastuvõetavus - Menetluse algatamise huvi - Kaitseõigus - Avalik ringhäälinguteenus - Määratlus ja rahastamine - Riigi vahendid - Põhjendamiskohustus - Uurimise kohustus)

(2008/C 313/42)

Kohtumenetluse keeled: inglise ja taani

Pooled

Hageja kohtuasjas T-309/04: TV 2/Danmark A/S (Odense, Taani) (esindajad: advokaadid O. Koktvedgaard ja M. Thorninger)

Hageja toetuseks menetlusse astuja kohtuasjas T-309/04: Union européenne de radio-télévision (UER) (Grand-Saconnex, Šveits) (esindaja: advokaat A. Carnelutti)

Hageja kohtuasjas T-317/04: Taani Kuningriik (esindaja: J. Molde, keda abistasid advokaadid P. Biering ja K. Lundgaard Hansen)

Hageja kohtuasjas T-329/04: Viasat Broadcasting UK Ltd (West Drayton, Middlesex, Ühendkuningriik) (esindajad: advokaadid S. Hjelmborg ja M. Honoré)

Hageja toetuseks menetlusse astujad kohtuasjas T-329/04: SBS TV A/S, varem TV Danmark A/S (Skovlunde, Taani) ja SBS Danish Television Ltd, varem Kanal 5 Denmark Ltd (Hounslow, Middlesex, Ühendkuningriik) (esindajad: advokaadid D. Vandermeersch, K.-U. Karl ja H. Peytz)

Hagejad kohtuasjas T-336/04: SBS TV A/S ja SBS Danish Television Ltd

Hageja toetuseks menetlusse astuja kohtuasjas T-336/04: Viasat Broadcasting UK Ltd

Kostja kohtuasjades T-309/04, T-317/04, T-329/04 ja T-336/04: Euroopa Ühenduste Komisjon (esindajad: kohtuasjades T-309/04, T-317/04 ja T-329/04 H. Støvlbæk ja M. Niejahr, kohtuasjas T-329/04 ka N. Kahn ning kohtuasjas T-336/04 N. Kahn ja M. Niejahr)

Kostja toetuseks menetlusse astujad kohtuasjas T-309/04: SBS TV A/S, SBS Danish Television Ltd ja Viasat Broadcasting UK Ltd

Kostja toetuseks menetlusse astujad kohtuasjades T-329/04 ja T-336/04: Taani Kuningriik, TV 2/Danmark A/S ja Union européenne de radio-télévision (UER)

Kohtuasja ese

Kohtuasjades T-309/04 ja T-317/04: taotlused tühistada esimese võimalusena komisjoni 19. mai 2004. aasta otsus 2006/217/EÜ Taani meetmete kohta TV2/Danmarki kasuks (ELT 2006, L 85, lk 1; parandus ELT 2006, L 368, lk 112) ning teise võimalusena selle otsuse artikkel 2 või artikli 2 lõiked 3 ja 4, ning kohtuasjades T-329/04 ja T-336/04 nõuded tühistada kõnesolev otsus osas, milles on nenditud, et riigiabi on ühisturuga osaliselt kokkusobiv.

Otsuse resolutiivosa

1. Liita kohtuasjad T-309/04, T-317/04, T-329/04 ja T-336/04 kohtuotsuse huvides.

2. Tühistada komisjoni 19. mai 2004. aasta otsus 2006/217/EÜ Taani meetmete kohta TV2/Danmarki kasuks.

3. TV 2/Danmark A/S, Taani Kuningriik ja komisjon kannavad kohtuasjades T-309/04 R ja T-317/04 R igaüks ise oma kohtukulud.

4. Komisjon kannab ise ma kohtukulud kohtuasjades T-309/04 ja T-317/04 ning temalt mõistetakse välja TV 2/Danmark A/S ja Taani Kuningriigi kohtukulud nimetatud kohtuasjades.

5. Union européenne de radio-télévision (UER), SBS TV A/S, SBS Danish Television Ltd ja Viasat Broadcasting UK Ltd kannavad kohtuasjas T-309/04 igaüks ise oma kohtukulud.

6. SBS TV, SBS Danish Television ja Viasat Broadcasting UK kannavad ise kohtukulud, mis tekkisid neil põhimenetluse poolena ja menetlusse astujana kohtuasjades T-329/04 ja T-336/04.

7. Mõista Viasat Broadcasting UK-lt välja üks kümnendik komisjoni, TV 2/Danmark A/S, Taani Kuningriigi ja UER-i kohtukuludest kohtuasjas T-329/04.

8. Mõista SBS TV-lt ja SBS Danish Televisionilt välja üks kümnendik komisjoni, TV 2/Danmark A/S, Taani Kuningriigi ja UER-i kohtukuludest kohtuasjas T-336/04.

9. Komisjon, TV 2/Danmark A/S, Taani Kuningriik ja UER kannavad igaüks ise üheksa kümnendikku oma kohtukuludest kohtuasjades T-329/04 ja T-336/04.

(1) ELT C 262, 23.10.2004.